open-index/open-wikipedia-markdown huggingface dataset:
Ντίτριχ του Όλντενμπουργκ

Ο **Ντίτριχ**, γερμ. Dietrich, (π. 1398 - 14 Φεβρουαρίου 1440) από τον Οίκο του Όλντενμπουργκ ήταν Κόμης του Όλντενμπουργκ (1403-1440).

## Βιογραφία
Ήταν ο πρωτότοκος γιος του Χριστιανού Ε΄, κόμη του Όλντενμπουργκ και της Αγνής του Χόλσταϊν.

Ο πατέρας του κυβερνούσε μαζί με τον μεγαλύτερο αδελφό του Κορράδο Β΄ και μετά με τον διάδοχό του Μαυρίκιο Β΄, γιο του Κορράδου Β΄. Έτσι όταν ο Ντίτριχ διαδέχθηκε τον πατέρα του, κυβερνούσε με τον Μαυρίκιο Β΄, ο οποίος απεβίωσε το 1420. Στη συνέχεια ο Ντίτριχ κυβερνούσε μόνος.

Ήταν εγγονός της Ίνγκεμποργκ του Σάουμπουργκ, εγγονής της Ίνγκεμποργκ των Μπγιέλμπο. Η τελευταία ήταν κόρη και κληρονόμος του Βάλντεμαρ της Σουηδίας και εγγονή του Ερρίκου Δ΄ της Δανίας.

Ο Ντίτριχ απεβίωσε το 1440 σε ηλικία 42 ετών. Ο πρωτότοκος γιος του Χριστιανός Α΄ έγινε το 1448 βασιλιάς της Δανίας και παραχώρησε τις κομητείες του Όλντενμπουργκ και του Ντέλμενχορστ στα μικρότερα αδέλφια του Γκέρχαρντ ΣΤ΄ και Μαυρίκιο Ε΄ αντίστοιχα.

## Οικογένεια
Νυμφεύτηκε πρώτα την 4η εξαδέλφη του Αδελαΐδα, κόρη και διάδοχο του Όθωνα Δ΄, κόμη του Όλντενμπουργκ-Ντέλμενχορστ για να ενωθούν οι δύο περιοχές. Δεν απέκτησαν απογόνους.

Η Αδελαΐδα απεβίωσε μάλλον το 1404 και ο Ντίτριχ το 1423 έκανε δεύτερο γάμο με τη Χάιλβιγκ του Χόλσταϊν, κόρη του Γεράρδου ΣΤ΄, κόμη του Χόλσταϊν-Ρέντσμπουργκ. Είχε τέκνα:
* Χριστιανός Α΄ 1426-1481, κόμης του Όλντενμπουργκ-Ντέλμενχορστ, αργότερα βασιλιάς της Δανίας και δούκας του Σλέσβιχ & Χόλσταϊν
* Μαυρίκιος Ε΄ 1428-1464, κόμης του Ντέλμενχορστ
* Γκέρχαρντ ΣΤ΄ 1430-1500, κόμης του Όλντενμπουργκ
* Αδελαΐδα 1425-1475, παντρεύτηκε πρώτα τον Ερνέστο Γ΄, κόμη του Χόλσταϊν και έπειτα τον Γκέρχαρντ ΣΤ΄ κόμη του Μάνσφελντ

## Πηγές
Miroslav Marek, European Genealogy: House of Oldenburg

## Παραπομπές


Κατηγορία:Οίκος του Όλντενμπουργκ
Κατηγορία:Κόμητες του Όλντενμπουργκ
Λουίς Μαρία Χέιντεν

Ο **Λουίς Μαρία Χέιντεν** (*[[γερμανικά]]: Luis Maria Heyden*), (Βαλένσια, Βενεζουέλα, 27 Νοεμβρίου 1893 - Νέα Υόρκη, 1950), ήταν Γερμανός πρωταθλητής της αντισφαίρισης. Ήταν αθλητής του συλλόγου *Harvestehuder Lawn Tennis Club (HLTC)*.

Γιός Γερμανού διπλωμάτη, ήταν πρωταθλητής Γερμανίας στο διπλό το 1912 με συμπαίκτη τον Louis Trasenster το 1921 με συμπαίκτη τον Χάινριχ Σόμπουργκ, και στο μεικτό διπλό τίτλο το 1922 και 1923 με συμπαίκτρια τη Λίλα Αλβαρέζ. Ο Χέιντεν έπαιξε το Γουίμπλεντον το 1914 φτάνοντας στους προημιτελικούς του διπλού με τον Robert Spiess, το 1926 έχασε τον πρώτο γύρο Αμερικανικού όπεν.

Ο Χέιντεν συμμετείχε για τη Γερμανία στους Ολυμπιακούς αγώνες του 1912 στη Στοκχόλμη όπου στο απλό αποκλείστηκε στα προημιτελικά και στο διπλό επίσης στα προημιτελικά με συμπαίκτη τον Robert Spiess.

## Παραπομπές


Κατηγορία:Γερμανοί αθλητές της αντισφαίρισης
Κυβερνεία της Ιορδανίας

Η Ιορδανία διαιρείται σε δώδεκα κυυβερνεία (*μουφάχαζα*) από το σύστημα διοικητικών διαιρέσεων του Υπουργείου Εσωτερικών της χώρας. Το 1994, τέσσερα νέα κυβερνεία δημιουργήθηκαν: τα κυβερνεία Γέρασα, Ατζλούν, Μαντάμπα και Άκαμπα. Τα κυβερνεία Γέρασα και Ατζλούν χωρίστηκαν από το κυβερνείο Ιρμπίντ, το Κυβερνείο Μαντάμπα χωρίστηκε από το κυβερνείο Αμμάν και το Κυβερνείο Άκαμπα χωρίστηκε από το κυβερνείο Μαάν. Τα κυβερνεία υποδιαιρούνται περαιτέρω σε επαρχίες (*λίγουα*) και συχνά σε υποεπαρχίες (*κντα*).

## Γεωγραφία
Γεωγραφικά, τα κυβερνεία της Ιορδανίας βρίσκονται σε μία από τις τρεις περιφέρειες: τη Βόρεια Περιφέρεια, την Κεντρική Περιφέρεια και τη Νότια Περιφέρεια. Οι τρεις γεωγραφικές περιοχές δεν κατανέμονται ανά περιοχή ή πληθυσμούς αλλά μάλλον από τη γεωγραφική σύνδεση και την απόσταση μεταξύ των πληθυσμιακών κέντρων. Η Νότια Περιοχή χωρίζεται από την Κεντρική Περιφέρεια από τα όρη Μωάβ στο Κυβερνείο Καράκ. Τα πληθυσμιακά κέντρα της κεντρικής και βόρειας περιοχής χωρίζονται γεωγραφικά από τα βουνά του κυβερνείου Γέρασα. Κοινωνικά, τα πληθυσμιακά κέντρα Αμμάν, Σαλτ, Ζάρκα και Μαντάμπα σχηματίζουν μαζί μια μεγάλη μητροπολιτική περιοχή στην οποία οι επιχειρηματικές δραστηριότητες σε αυτές τις πόλεις είναι υπό την επιρροή του Αμμάν, ενώ οι πόλεις Γέρασα, Ατζλούν και Μαφράκ είναι ως επί το πλείστον υπό την επιρροή της πόλης του Ιρμπίντ. 
μικρογραφία|Χάρτες των διοικητικών διαιρέσεων της Ιορδανίας

## Δείτε επίσης
* Ναχία της Ιορδανίας
* Κατάλογος πόλεων της Ιορδανίας
* ISO 3166-2:JO

## Παραπομπές


Κατηγορία:Διοικητικές διαιρέσεις της Ασίας
Κατηγορία:Πρώτο επίπεδο υποδιαιρέσεων της τοπικής αυτοδιοίκησης
Κατηγορία:Κυβερνεία
Κατηγορία:Διοικητικές διαιρέσεις της Ιορδανίας
Σάρον Τέιτ

Η **Σάρον Τέιτ Πολάνσκι** (*Sharon Marie Tate Polanski*, 24 Ιανουαρίου 1943 - 9 Αυγούστου 1969) ήταν Αμερικανίδα ηθοποιός και μοντέλο. Κατά τη διάρκεια της δεκαετίας του 1960, έπαιξε μικρούς τηλεοπτικούς ρόλους προτού εμφανιστεί σε ταινίες ενώ εμφανιζόταν τακτικά σε περιοδικά μόδας ως μοντέλο ή κορίτσι του εξωφύλλου. Αφού έλαβε θετικές κριτικές για τις κωμικές και δραματικές ερμηνείες της, η Τέιτ χαιρετίστηκε ως μία από τις πιο ελπιδοφόρες νεοφερμένες του Χόλυγουντ, συγκρίνοντας ευνοϊκά με την αείμνηστη Μέριλιν Μονρόε.

## Βιογραφικά στοιχεία
Η Σάρον Τέιτ γεννήθηκε στις 24 Ιανουαρίου του 1943, στο Ντάλας του Τέξας των Ηνωμένων Πολιτειών. Κόρη στρατιωτικού, αναγκαζόταν να μετακομίζει συχνά στην παιδική της ηλικία, λόγω των μεταθέσεων του πατέρα της. Έκανε το κινηματογραφικό της ντεμπούτο το 1966 με την αποκρυφιστικού θέματος ταινία *Τα 13 μάτια του Σατανά* (Eye of the Devil). Η πιο γνωστή ερμηνεία της ήταν ως Τζένιφερ Νορθ στην καλτ ταινία *Η κοιλάδα με τις κούκλες* (Valley of the Dolls, 1967), κερδίζοντας μία υποψηφιότητα για Χρυσή Σφαίρα. Η τελευταία ολοκληρωμένη ταινία της Τέιτ, *Δώδεκα Συν Ένα* (12+1), προβλήθηκε το 1969 μετά το θάνατό της. Έπαιξε, επίσης, και στη *Νύχτα των βρυκολάκων* (The Fearless Vampire Killers) του Ρόμαν Πολάνσκι, τον οποίο παντρεύτηκε το 1968. 

Στις 9 Αυγούστου του 1969, η Τέιτ και τέσσερις άλλοι δολοφονήθηκαν από μέλη της οικογένειας Μάνσον στο σπίτι που μοιραζόταν με τον Πολάνσκι. Τη στιγμή του θανάτου της, ήταν οκτώμιση μηνών έγκυος στο γιο του ζεύγους. Μία δεκαετία μετά τη δολοφονία της Τέιτ, η μητέρα της ηθοποιού, Ντόρις Τέιτ, εξαιτίας της αυξανόμενης γοητείας των δολοφόνων στο κοινό και του ενδεχομένου να τους δοθεί χάρη, οργάνωσε δημόσια εκστρατεία που οδήγησε σε τροποποιήσεις του ποινικού νόμου της Καλιφόρνιας. Η μητέρα της Τέιτ δήλωσε ότι ο νόμος «θα βοηθήσει να μετατρέψει την κληρονομιά της Σάρον από θύμα δολοφονίας σε σύμβολο των δικαιωμάτων των θυμάτων». Το 2014 κυκλοφόρησε ένα βιβλίο από την αδελφή της Σάρον Τέιτ, Ντέμπρα Τέιτ, με τίτλο *Sharon Tate: Recollection* 

## Παραπομπές

 

Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί τηλεόρασης
Σμηγματορροϊκή κερατίαση

Οι βλάβες της **σμηγματορροϊκής κερατίασης** του δέρματος, που αναφέρονται και ως **σμηγματορροϊκή υπερκεράτωση** ή **σμηγματορροϊκή verruca**, είναι εξαιρετικά συχνές καλοήθεις δερματικές βλάβες (μη καρκινικές), που προέρχονται από τα κύτταρα της εξωτερικής στοιβάδας της επιδερμίδας (κερατινοκύτταρα). Ο όρος "σμηγματορροϊκά κονδυλώματα", πρέπει να αποφεύγεται καθώς ο όρος "κονδυλώματα" αναφέρεται σε βλάβες που προκαλούνται από τον ιό των ανθρώπινων θηλωμάτων HPV, ο οποίος δεν σχετίζεται με την σμηγματορροϊκή κερατίαση.

Η νόσος συνήθως εμφανίζεται στις ώριμες ηλικίες.

## Κλινική εικόνα
Οι σμηγματορροϊκές υπερκερατώσεις είναι οι πιο κοινοί καλοήθεις όγκοι του δέρματος με συχνότητα αυξανόμενη σε συνάρτηση με την ηλικία. Λέγεται ότι κάθε άνθρωπος άνω των 50 ετών έχει τουλάχιστον μία σμηγματορροϊκή υπερκεράτωση. Εμφανίζονται κατά τη μέση ηλικία (μετά την ηλικία των 40 ετών), αν και μπορεί να αποτελούν εύρημα και σε νεότερους ασθενείς. Μοιάζουν με κρεατοελιές ή μυρμηγκιές, αλλά δεν σχετίζονται με την έκθεση στον ήλιο, ούτε με κάποιον ιό και δεν είναι μεταδοτικές. Χωρίς να είναι γνωστά τα αίτιά της, ίσως κάποιο ρόλο να διαδραματίζει η κληρονομικότητα.

Οι δερματικές αυτές βλάβες εμφανίζονται με διάφορα χρώματα, από ανοιχτό καστανό έως μαύρο ή στο χρώμα του δέρματος. Έχουν σχήμα στρογγυλό ή οβάλ, ψηλαφίζονται ως επίπεδες κηλίδες ή ελαφρώς επηρμένες, και κυμαίνονται σε μέγεθος από πολύ μικρό μέχρι και σε μήκος μερικών εκατοστών. Μπορεί να είναι κηρώδεις ή ξηρές στην όψη και συχνά μοιάζουν σαν να έχουν «επικολληθεί» στο δέρμα, καθώς προέρχονται μόνο από τα επιπολής στρώματα της επιδερμίδας. Μπορεί να είναι μονήρεις ή πολλαπλές και εμφανίζονται οπουδήποτε στο σώμα, αλλά συνήθως εντοπίζονται κυρίως στο πρόσωπο, το θώρακα και τη ράχη λευκών ενήλικων. Σε ορισμένες περιπτώσεις προεξέχουν από το δέρμα και υπάρχει κνησμός.

Σε κάποιες περιπτώσεις, οι βλάβες μπορεί να αναπτυχθούν γρήγορα και άλλοτε να μοιάζουν με καρκίνο του δέρματος, οπότε κατά την κλινική εξέταση, η διαφορική διάγνωση περιλαμβάνει τα κονδυλώματα και το μελάνωμα.

## Θεραπεία
Δεν απαιτείται θεραπεία παρά μόνο για λόγους αισθητικής. Στόχοι της θεραπείας είναι να αφαιρεθούν ή να καταστραφούν πλήρως, προς αποφυγή υποτροπής, αλλά κατά το δυνατό ανώδυνα και χωρίς να προκληθεί δύσμορφη ουλή.

## Παραπομπές


Κατηγορία:Δερματικές ασθένειες
Έντα Μπάντινγκ

Η **Έντα Μπάντινγκ** (*[[γερμανικά]]: Edda Helene Buding-Duchting*), (13 Νοεμβρίου 1936 - Άαλεν, Γερμανία, 15 Ιουλίου 2014), ήταν, γεννημένη στη Ρουμανία, Γερμανίδα, πρώην πρωταθλήτρια και Ολυμπιονίκης της αντισφαίρισης, έχει εκπροσωπήση σε τουρνουά και την Αργεντινή το 1954. Στην καριέρα της είχε κερδίσει 26 τουρνουά κι είχε χάσει σε 17 τελικούς στο απλό

Μαζί με τη Γιόλα Ραμίρες Οτσόα ήταν στον τελικό του Παγκόσμιου κυπέλλου των ΗΠΑ το 1961, με τον Ρόμπερτ Χόου ήταν επίσης φιναλίστ στο διπλό του Γουίμπλεντον το 1961 κι με τον Λουίς Αλάγια στον τελικό του Ρολάν Γκαρός το 1957. Αδέλφια της ήταν ο Ίνγκο Μπάντινγκ και η Ίσλε Μπάντινγκ επίσης πρωταθλητές της αντισφαίρισης. Κέρδισε τον τίτλο στο απλό του παγκοσμίου πρωταθλήματος γυναικών του 1961.

Στο Φεντ καπ συμμετείχε με τη Γερμανία το 1963, 1966 και 1967 με ρεκόρ 7 νίκες και 5 ήττες όπου έπαιξε στον τελικό του 1966 εναντίον των ΗΠΑ .

Στους Ολυμπιακούς αγώνες του 1968 στο Μεξικό όπου η αντισφαίριση ήταν άθλημα επίδειξης με συμπαίκτρια την Helga Niesse πήραν το χρυσό μετάλλιο.

## Παραπομπές

Κατηγορία:Δυτικογερμανίδες αθλήτριες της αντισφαίρισης
Κατηγορία:Αργεντινές αθλήτριες της αντισφαίρισης
Κωνσταντίνος Ναλμπάντης

Ο **Κωνσταντίνος Ναλμπάντης** (1913-1977) ήταν Έλληνας δικηγόρος, με καταγωγή από τις Σέρρες και διετέλεσε διορισμένος Νομάρχης Πιερίας και Πέλλας. Άνηκε στο κόμμα της ΕΡΕ.

Το 1945 εξελέγη μέλος του διοικητικού συμβουλίου στην γενική συνέλευση των Προσφύγων του νομού Σερρών.

Το 1963 διορίστηκε νομάρχης Πέλλης, όπου παρέμεινε ως το 1965. 

Ενεπλάκη σε σκάνδαλο στη Νομαρχία Πιερίας και κατηγορήθηκε για υπεξαίρεση εκατομμυρίων και δικαιολόγηση ανύπαρκτων έργων σε χωριά (Μοσχοπόταμος, Καταχάς, Πλαταμώνας και αλλού) στη Νομαρχία μαζί με τους συνεργάτες του, για το οποίο παραπέμφθηκε σε δίκη. Η υπόθεση αποκαλύφθηκε μετά την καταγγελία του σταθμάρχη του Μοσχοποτάμου, (ενωμοτάρχη) και επέφερε την εισαγγελική παρέμβαση.  Ο πρώην νομάρχης αθωώθηκε (απαλλάχθηκε λόγω αμφιβολιών από το αδίκημα της ηθικής αυτουργίας τον Δεκέμβριο του 1967).
Απεβίωσε στις 20 Φεβρουαρίου 1977 στη Θεσσαλονίκη.

## Παραπομπές


Κατηγορία:Έλληνες δικηγόροι του 20ού αιώνα
Κατηγορία:Νομάρχες Πέλλας
Κατηγορία:Νομάρχες Πιερίας
Μητροπολίτης Ικονίου Ιάκωβος

Ο **Μητροπολίτης Ιάκωβος** (κατά κόσμον *Ελευθέριος Στεφανίδης*, Κωνσταντινούπολη, 13 Σεπτεμβρίου 1916 - Αθήνα, 16 Απριλίου 1965) ήταν Έλληνας θεολόγος, εκπαιδευτικός και ιεράρχης του Οικουμενικού Πατριαρχείου, ο οποίος διετέλεσε Μητροπολίτης Ικονίου από το 1950 έως το 1965.

## Βιογραφία
Γεννήθηκε το 1916 στη συνοικία Βλάγκα της Κωνσταντινούπολης και ήταν ένα από τα έξι παιδιά οικογένειας από το Νεβσεχίρ της Καππαδοκίας. Σε μικρή ηλικία έμεινε ορφανός από πατέρα, ενώ έχασε και τρία από τα αδέλφια του. Χάρη στη βοήθεια του συγγένη και προστάτη του Μητροπολίτη Δέρκων Ιάκωβου Παπαπαϊσίου (1887–1980), φοίτησε στην Αστική Σχολή της Αγίας Τρίαδος του Πέραν, στο ημιγυμνάσιο της Ζωγραφείου, στη Θεολογική Σχολή της Χάλκης, καθώς και για ένα χρονικό διάστημα στην ιταλική σχολή της Κωνσταντινούπολης. Αποφοίτησε από τη σχολή της Χάλκης το 1938 και το ίδιο έτος χειροτονήθηκε διάκονος λαμβάνοντας το όνομα Ιάκωβος, προς τιμήν του Μητροπολίτη Ιακώβου.

Αρχικά υπηρέτησε στη Μητρόπολη Χαλκηδόνος, ενώ το 1943 διορίστηκε υπογραμματέας της Ιεράς Συνόδου του Οικουμενικού Πατριαρχείου. Το 1947 τοποθετήθηκε στη θέση του αρχιγραμματέα της Ιεράς Συνόδου και ακολούθως χειροτονήθηκε αρχιμανδρίτης, ενώ αργότερα ήταν πρωτοσύγκελλος. Παράλληλα δίδαξε επί σειρά ετών σε διάφορα εκπαιδευτικά ιδρύματα της ελληνικής κοινότητας της Κωνσταντινούπολης (όπως π.χ. στη Μεγάλη του Γένους Σχολή).

Τον Ιούλιο του 1950 εξελέγη και χειροτονήθηκε Μητροπολίτης Ικονίου, διαδεχόμενος τον Προκόπιο Λαζαρίδη που είχε αποβιώσει από το 1923. Το 1951 ανέλαβε τη διεύθυνση της Σχολής της Χάλκης, θέση την οποία διατηρήθηκε μέχρι το 1955 όταν και παραιτήθηκε για λόγους υγείας. Παρά την παραίτησή του, ο Ιάκωβος συνέχισε να ανήκει στο εκπαιδευτικό προσωπικό της σχολής, ενώ συμμετείχε ενεργά στις δραστηριότητες του Πατριαρχείου (σύνοδοι, αποστολές στο εξωτερικό κλπ).

Λόγω της επιδείνωσης της υγείας του μετέβη τον Απρίλιο του 1965 στην Αθήνα και νοσηλεύτηκε στο Ιπποκράτειο Νοσοκομείο, όπου απεβίωσε στις 16 Απριλίου. Η σορός του τέθηκε σε λαϊκό προσκύνημα και η κηδεία του έγινε στη Μητρόπολη Αθηνών, ενώ η ταφή του πραγματοποιήθηκε στο Πρώτο Νεκροταφείο Αθηνών.

Με μέριμνα του Ηγουμένου τότε της Πατριαρχικής Μονής Βλατάδων Θεσσαλονίκης Στυλιανού Χαρκιανάκη (μετέπειτα Αρχιεπισκόπου Αυστραλίας), μεταφέρθηκαν τα οστά τουστον χώρο του κοιμητηρίου της Μονής Βλατάδων, στη Θεσσαλονίκη όπου ετάφησαν.

Τα λείψανά του επέστρεψαν, στις 19 Νοεμβρίου 2013, στην Κωνσταντινούπολη και ενταφιάστηκαν στο Κοιμητήριο του Μπαλουκλί.

## Παραπομπές


## Εξωτερικοί σύνδεσμοι
* Μητροπολίτης Ἰκονίου Ἰάκωβος Στεφανίδης. Σχολάρχης (1951-1955) (Ιερά Θεολογική Σχολή Χάλκης)

Κατηγορία:Μητροπολίτες Ικονίου
Κατηγορία:Απόφοιτοι της Ιεράς Θεολογικής Σχολής της Χάλκης
Κατηγορία:Καππαδόκες Έλληνες
Κατηγορία:Επίσκοποι Ικονίου
Κατηγορία:Μικρασιατικός Ελληνισμός
Γεώργιος Τσακανίκας

Ο **Γεώργιος Τσακανίκας** (1880 - Δεκέμβριος 1949) ήταν Έλληνας πολιτικός από την Αιτωλοακαρνανία.

## Βιογραφικά στοιχεία
Ήταν δικηγόρος. Εξελέγη βουλευτής Αιτωλοακαρνανίας τον Μάρτιο του 1912 και τον Μάιο του 1915 και Τριχωνίας το 1923. Επανεξελέγη βουλευτής Αιτωλίας και Ακαρνανίας (πλην Βάλτου) στις εκλογές του 1926 με το Κόμμα Εθνικών Φιλελευθέρων.

Πέθανε σε ηλικία 69 ετών. Κηδεύτηκε στο Αγρίνιο τον Δεκέμβριο του 1949.

## Παραπομπές


Κατηγορία:Βουλευτές Αιτωλοακαρνανίας
Κατηγορία:Βουλευτές Τριχωνίας
Κατηγορία:Βουλευτές εκλεγμένοι με το Κόμμα των Εθνικών Φιλελευθέρων
Ίνγκεμποργκ Φόγκλερ

Η **Ίνγκεμποργκ "Ίνγκε" Φόγκλερ** (*[[γερμανικά]]: Ingeborg "Inge" Vogler*), ήταν Γερμανίδα, αθλήτρια της αντισφαίρισης. Βόγκλερ ήταν το επώνυμο του πρώτου συζύγου της, το πατρικό της ήταν *Reh*, αναφέρεται και με τα δύο επώνυμα σε αγώνες.

Έπαιξε στο Γουίμπλεντον 1954, 1957, και το 1958, το 1956 στο παγκόσμιο πρωτάθλημα σε σκληρό γήπεδο, στο πρωτάθλημα κεντρικής Ινδίας, στο πρωτάθλημα δυτικής Ινδίας. Νικήτρια το 1954 στο Ντόρτμουντ, το 1955 στο διεθνές πρωτάθλημα της Κωνσταντινούπολης με συμπαίκτη στο μεικτό τον Τζακ Άρκινσταλ, 1956 στο πρωτάθλημα της Κεϋλάνης

Στο Πρωτάθλημα αντισφαίρισης Ανατολικής Μεσογείου στο μεικτό ήταν νικήτρια το 1954 με συμπαίκτη τον Τζακ Άρκινσταλ.

## Παραπομπές

Κατηγορία:Δυτικογερμανίδες αθλήτριες της αντισφαίρισης
Μαρί Λουίζ Χορν

Η **Μαρί Λουίζ Χορν** (*[[γερμανικά]]: Marie Louise "Marlies" Horn*), (15 Μαρτίου 1912 - 26 Ιουλίου 1991), ήταν Γερμανίδα, αθλήτρια της αντισφαίρισης. Η Χορν γεννήθηκε στο Βισμπάντεν στις 15 Μαρτίου 1912. Το 1927 προσχώρησε στην τοπική λέσχη τένις και χόκεϋ.

## Καριέρα
Από το 1928 έως το 1930 η Χόρν έλαβε μέρος στα γερμανικά πρωταθλήματα όπου έχασε από την Έντιθ Σάντερ δύο φορές στον τελικό. Έπαιξε στο γαλλικό πρωτάθλημα από το 1931 ως το 1937. Στο απλό το καλύτερο αποτέλεσμά της ήταν το 1936 όταν έχασε από την Σιμόν Ματιέ στα ημιτελικά. Στο μικτό έφτασε στον τελικό δίπλα στον Ρολάν Ζουρνύ το 1937 όπου νικήθηκαν από την Ματιέ και τον Ιβόν Πετρά.

Στο Γουίμπλεντον συμμετείχε από το 1932 έως το 1937, φτάνοντας στους προημιτελικούς του απλού το 1936. Ήταν η κορυφαία παίκτρια της γερμανικής εθνικής κατάταξης το 1936 και το 1937. Το 1932 και το 1937 ήταν Νο 8 στον κόσμο από τον βρετανό δημοσιογράφο A. Wallis Myers. Το 1937 πήγε σε παγκόσμια περιοδεία στις Ηνωμένες Πολιτείες και την Ιαπωνία μαζί με τους καλύτερους γερμανικούς παίκτες, τον Γκότφριντ φον Κραμ και το Χένερ Χένκελ. Στην Ιαπωνία κέρδισε τον εθνικό τίτλο το μεικτό με συμπαίκτη τον Ryuki Miki. Στο πρωτάθλημα των ΗΠΑ έφτασε στον τρίτο γύρο του απλού όπου έχασε από την Ντόροθι Μπάντυ. Στο διπλό συνεργάστηκε με την Ανίτα Λιζάνα όπου έφτασαν στα προημιτελικά. Στο μικτό έπαιξε με τον φον Γκραμ και έφτασε στους προημιτελικούς. Μετά την παραμονή τους στην Ιαπωνία, οι άνδρες συνέχισαν το ταξίδι τους προς την Αυστραλία, ενώ η Χορν επέστρεψε στη Γερμανία από τη Μανίλα.

Στο Πρωτάθλημα αντισφαίρισης Ανατολικής Μεσογείου στο διπλό ήταν νικήτρια το 1938 με συμπαίκτρια την Σούζαν Νοέλ και φιναλίστ το 1937 με συμπαίκτρια την Έλεν Χαλ Γιάκομπς.

Παντρεύτηκε τον επιχειρηματία Joachim Hinrich (1908-1990) στο Βισμπάντεν στις 15 Απριλίου 1939. . Πέθανε στην πατρίδα της στις 26 Ιουλίου 1991, σε ηλικία 79 ετών.

## Παραπομπές

Κατηγορία:Γερμανίδες αθλήτριες της αντισφαίρισης
Ρενάτα Όστερμαν

Η **Ρενάτα Όστερμαν** (*[[γερμανικά]]: Renate Ostermann*), *Drisaldi* από το όνομα του συζύγου της, (14 Ιουνίου 1937 - 26 Δεκεμβρίου 2015), ήταν Γερμανίδα, αθλήτρια της αντισφαίρισης. 

Πρωταθλήτρια Γερμανίας στο διπλό γυναικών το 1957 με συμπαίκτρια την Γκιζέλα Λιστ, το 1959 με συμπαίκτρια την Ερίκα Λόρνετ και το 1960 με συμπαίκτρια την Brigitte Förstendorf, στο μεικτό διπλό το 1960 με συμπαίκτη τον Πέτερ Σκολ και το 1961 με συμπαίκτη τον Harald Elschenbroich. Από το 1957-1964 ήταν κάθε χρόνο στον τελικό του διπλού γυναικών και στον τελικό του απλού το 1958 και το 1960 - 1962.

Συμμετείχε στο Διεθνές πρωτάθλημα Γερμανίας από το 1957 έως το 1964 έχοντας παίξει στα προημιτελικά και τα ημιτελικά. Από το 1959 έως 1964 και έπαιξε στο Γουίμπλεντον, δύο χρονιές έπαιξε στο Ρολάν Γκαρός και μία στο αμερικανικό όπεν. Στο Πρωτάθλημα αντισφαίρισης Ανατολικής Μεσογείου στο μεικτό ήταν φιναλίστ το 1958 με συμπαίκτη τον Βίλχελμ Μπούνγκερτ.

Στο Φεντ καπ έπαιξε για την Δυτική Γερμανία το 1963 σε ένα παιχνίδι στο διπλό με συμπαίκτρια την Έντα Μπάντινγκ.

## Παραπομπές

Κατηγορία:Δυτικογερμανίδες αθλήτριες της αντισφαίρισης
Χόρχε Μπουκάι

Ο **Χόρχε Μπουκάι** (ισπαν. Jorge Bucay, 30 Οκτωβρίου 1949) είναι γιατρός, ψυχοθεραπευτής της σχολής Γκεστάλτ και συγγραφέας γεννημένος στην Αργεντινή. Τα βιβλία του έχουν πουλήσει περισσότερα από δύο εκατομμύρια αντίτυπα σε όλο τον κόσμο και έχουν μεταφραστεί σε περισσότερες από δεκαεπτά γλώσσες.

## Βιογραφία
Ο Χόρχε Μπουκάι γεννήθηκε το 1949 σε μια λαϊκή γειτονιά του Μπουένος Άιρες. Ξεκίνησε να εργάζεται στην ηλικία των δεκατριών ετών και ασχολήθηκε με διάφορες δουλειές. Είναι γιατρός και ψυχοθεραπευτής της σχολής Γκεστάλτ. Αποφοίτησε από την Ιατρική Σχολή του Πανεπιστημίου Του Μπουένος Άιρες το 1973.

Ειδικεύτηκε στη θεραπεία των νοητικών ασθενειών εργαζόμενος αρχικά σε νοσοκομεία και κλινικές και, εν συνεχεία, δίνοντας διαλέξεις σε ιδρύματα, κολέγια, θέατρα, καθώς και σε ραδιοφωνικούς και τηλεοπτικούς σταθμούς.
Όταν αποφάσισε να ασχοληθεί και με τη συγγραφή, είδε περισσότερα από δώδεκα βιβλία του να μεταφράζονται σε -τουλάχιστον- δεκαεπτά γλώσσες και να τοποθετούνται πρώτα στις λίστες των ευπώλητων κάθε χώρας.

Εργάζεται ως ψυχοθεραπευτής ενηλίκων, ζευγαριών και κοινωνικών ομάδων. Ζει στα προάστια του Μπουένος Άιρες με τη γυναίκα του και έχει δύο παιδιά. Μάλιστα το ένα από τα παιδιά του, ο Ντεμιάν Μπουκάι, είναι και εκείνος ψυχιάτρος-ψυχοθεραπευτής, καθώς και συγγραφέας.

## Συγγραφικό έργο
* "Cartas para Claudia", 1986 (Γράμματα στην Κλαούντια, ελλ. εκδ. ΟΠΕΡΑ, 2015)
* "Recuentos para Demián", 1994
* "Cuentos para pensar", 1997 (Ιστορίες να σκεφτείς, ελλ. εκδ. ΟΠΕΡΑ, 2008)
* "De la autoestima al egoísmo", 1999 (Από την αυτοεκτίμηση στον εγωισμό, ελλ. εκδ. ΟΠΕΡΑ, 2013)
* "Amarse con los ojos abiertos", 2000 (Να βλέπεις στον έρωτα, ελλ. εκδ. ΟΠΕΡΑ, 2009). Συλλογικό έργο με την συμμετοχή της Silvia Salinas.
* "20 pasos hacia adelante", 2000 (20 βήματα μπροστά, ελλ. εκδ. ΟΠΕΡΑ, 2019)
* "El camino de la autodependencia", 2000 (Ο δρόμος της αυτοεξάρτησης, ελλ. εκδ. ΟΠΕΡΑ, 2009)
* "El camino del Encuentro", 2001 (Ο δρόμος της συνάντησης, ελλ. εκδ. ΟΠΕΡΑ, 2010)
* "El camino de las Lágrimas", 2001 (Ο δρόμος των δακρύων, ελλ. εκδ. ΟΠΕΡΑ, 2010)
* "El camino de la Felicidad", 2002 (Ο δρόμος της ευτυχίας, ελλ. εκδ. ΟΠΕΡΑ, 2011)
* "Shimriti. De la ignorancia a la sabiduría", 2003 (Από την άγνοια στη σοφία, ελλ. εκδ. ΟΠΕΡΑ, 2012)
* "Déjame que te cuente", 2005 (Να σου πω μια ιστορία, ελλ. εκδ. ΟΠΕΡΑ, 2008)
* "Cuenta Conmigo", 2005 (Βασίσου πάνω μου, ελλ. εκδ. ΟΠΕΡΑ, 2008)
* "Déjame que te cuente", 2005 (Να σου πω μια ιστορία, ελλ. εκδ. ΟΠΕΡΑ, 2008)
* "El Mito de le Diosa Fortuna", 2006 (Ο μύθος της θεάς τύχης, ελλ. εκδ. ΟΠΕΡΑ, 2012)
* "El candidato", 2006 (νικητής του Premio de Novela Ciudad de Torrevieja το 2006)
* "El elefante encadenado", 2008 (Ο αλυσοδεμένος ελέφαντας, ελλ. εκδ. ΟΠΕΡΑ, 2011)
* "Llegar a la cima y seguir subiendo. Claves para un camino espiritual", 2010 (Ο δρόμος της πνευματικότητας, ελλ. εκδ. ΟΠΕΡΑ, 2014)
* "El temido enemigo", 2012 (Ο τρομερός εχθρός, ελλ. εκδ. ΟΠΕΡΑ, 2012)
* "Un cuento triste no tan triste ", 2014 (Μια ιστορία λυπητερή, ελλ. εκδ. ΟΠΕΡΑ, 2016)
*Θέλω… Το μικρό βιβλίο της αγάπης, ελλ. εκδ. ΟΠΕΡΑ, 2018

## Παραπομπές


Κατηγορία:Αργεντινοί συγγραφείς
Κατηγορία:Αργεντινοί ψυχίατροι
Καταλανικές εκλογές (2017)

Οι **περιφερειακές εκλογές των Καταλανών του 2017** πραγματοποιήθηκαν την Πέμπτη 21 Δεκεμβρίου 2017 για να εκλέξουν το 12ο Κοινοβούλιο της Αυτόνομης Κοινότητας της Καταλονίας. Οι εκλογές έγιναν και για τις 135 έδρες του Κοινοβουλίου. Οι εκλογές προκηρύχθηκαν από τον ισπανό πρωθυπουργό Μαριάνο Ραχόι μετά την επίκληση του άρθρου 155 του ισπανικού Συντάγματος του 1978 και την μονομερή κήρυξη ανεξαρτησίας της Καταλονίας.

## Αποτελέσματα
*Σιουδαδάνος, 1,102,099 ψήφοι, 25.37%
*Μαζί για την Καταλονία, 940,602 ψήφοι, 21.65%
*Ρεπουμπλικανική Αριστερά της Καταλονίας-Καταλονία Ναι
*Κόμμα των Σοσιαλιστών της Καταλονίας, 602,969 ψήφοι, 13.88%	
*Καταλονία από κοινού, 323,695 ψήφοι 7.45%
*Δημοφιλή υποψήφια ενότητα - συστατική κλήση, 193,352 ψήφοι, 4.45%
*Λαϊκό Κόμμα της Καταλονίας, 184,108 ψήφοι, 4.24%
*Λοιπά κόμματα, 49,197 ψήφοι 1.13%

*Σύνολο: 4,344,818 ψήφοι, 100,00%
*Ισχύουσες ψήφοι: 4,344,818 ψήφοι, 99,63 %
*Μη έγκυρες ψήφοι: 16.027 ψήφοι, 0.37%
*Αποχή: 18.06%
Εγγεγραμμένοι ψηφοφόροι: 5,553,983

## Θέσεις

Κατηγορία:Ιστορία της Καταλωνίας
Κατηγορία:Εκλογές στην Ισπανία
Κατηγορία:Εκλογές του 2017
Αλ Τζουμούμ

Το **Αλ Τζουμούμ **είναι ένα χωριό στην Επαρχία Μέκκας, στη δυτική Σαουδική Αραβία. Η Αποστολή του Ζαΐντ ιμπν Χαρίθα στο Αλ Τζουμούμ έλαβε χώρα το Σεπτέμβριο του 627, ή στο 6 ε.Ε. του Ισλαμικού ημερολογίου στην εποχή του προφήτη Μωάμεθ.

## Δείτε επίσης
* Κατάλογος των μαχών του Μωάμεθ

## Παραπομπές


Κατηγορία:Πόλεις της Σαουδικής Αραβίας
Βίλχελμ Μπούνγκερτ

Ο **Βίλχελμ Μπούνγκερτ** (*[[γερμανικά]]: Wilhelm Paul Bungert*), γεννημένος την 1η Απριλίου 1939, είναι Γερμανός πρώην πρωταθλητής της αντισφαίρισης.

Το 1962 έφτασε στους προημιτελικούς του Αυστραλιανού όπεν και στον τελικό του διπλού στο Γαλλικό πρωτάθλημα και το Διεθνές τουρνουά του Μόντε Κάρλο. Ήταν Νο 4 στον κόσμο για το 1964 από τον Lance Tingay της *The Daily Telegraph*. Στο Πρωτάθλημα αντισφαίρισης Ανατολικής Μεσογείου στο μεικτό ήταν φιναλίστ το 1958 με συμπαίκτρια την Ρενάτα Όστερμαν.

Αφού έφτασε στα ημιτελικά το 1963 και το 1964, ο Μπούνγκερτ ήταν ο δεύτερος γερμανός παίκτης (τριάντα χρόνια μετά τον Γκότφριντ φον Κραμ) που έφτασε στον τελικό του απλού στο Γουίμπλεντον το 1967 όπου έχασε από τον Τζον Νιούκομπ. 
Το 1970 ήταν μέλος της γερμανικής ομάδας στο κύπελλο Ντέιβις που έχασε στον τελικό έναντι των ΗΠΑ με 0-5. Τον Ιούλιο του ίδιου έτους κέρδισε τον μοναδικό τίτλο καριέρας του στο Ντίσελντορφ. Στη δεκαετία του ογδόντα ήταν ο προπονητής της γερμανικής ομάδας στο κύπελλο Ντέιβις όπου έχασε στον τελικό από τη Σουηδία με 2-3. 

Σήμερα διαθέτει κέντρο τένις και γκολφ στο Χίλντεν, η adidas έδωσε το όνομα του σε ένα από τα παπούτσια του τένις και παράγει μέχρι τουλάχιστον τον Οκτώβριο του 2005. 

## Παραπομπές


## Εξωτερικοί σύνδεσμοι
* 

Κατηγορία:Δυτικογερμανοί αθλητές της αντισφαίρισης
Κατηγορία:Γερμανοί προπονητές της αντισφαίρισης
Άλαν Τούντικ

Ο **Άλαν Ρέι Τούντικ** (αγγλικά: *Alan Wray Tudyk*, 16 Μαρτίου 1971) είναι Αμερικανός ηθοποιός και ηθοποιός φωνής. Περισσότερο είναι γνωστός για τους ρόλους του στις ταινίες *A Knight's Tale* (2001), *DodgeBall: A True Underdog Story* (2004), *Serenity* (2005), *[[Tucker & Dale vs. Evil]]* (2010) και *[[Rogue One: A Star Wars Story]]*, καθώς επίσης και στις τηλεοπτικές σειρές *Firefly* και *[[Dollhouse]]*. Από το 2012 κι έπειτα έχει συμμετάσχει σε όλες τις μεγάλου μήκους ταινίες της Walt Disney Animation Studios, αρχής γενομένης με το *[[Ραλφ: Η Επόμενη Πίστα]]* (2012). Επίσης, ως ηθοποιός φωνής έχει συμμετάσχει και σε αρκετά βιντεοπαιχνίδια.

## Παραπομπές


## Εξωτερικοί σύνδεσμοι
* 
* 
* Άλαν Τούντικ στο FEARnet

Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί τηλεόρασης
Κατηγορία:Ηθοποιοί βιντεοπαιχνιδιών
Κατηγορία:Αμερικανοί ηθοποιοί φωνής
Ελ Φάνινγκ

H **Ελ Φάνινγκ** (*Mary Elle Fanning*, 9 Απριλίου 1998)  είναι Αμερικανίδα ηθοποιός.

## Βιογραφία
Γεννήθηκε το 1998 στην πόλη Κόνιερς της Τζόρτζια και είναι η μικρότερη αδερφή της επίσης ηθοποιού Ντακότα Φάνινγκ.

Ξεκίνησε την υποκριτική από την παιδική της ηλικία και έπαιξε στην τηλεόραση και στον κινηματογράφο. Έχει προταθεί για ένα βραβείο Σωματείου Ηθοποιών, ένα βραβείο Satellite, ένα βραβείο Saturn και έξι φορές για το βραβείο Young Artist. 

Επίσης, έχει δώσει τη φωνή της σε ταινίες κινουμένων σχεδίων, όπως το *Ooops! Noah is Gone...* και *Τα τερατοκουτάκια*.
## Επιλεγμένη φιλμογραφία

## Παραπομπές


Κατηγορία:Αμερικανίδες ηθοποιοί τηλεόρασης
Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί φωνής
Καλλιφώνι Καρδίτσας

Το **Καλλιφώνι** ή **Καλλιφώνιο** είναι χωριό του δήμου Καρδίτσας, της περιφερειακής ενότητας (πρώην νομού) Καρδίτσας, Θεσσαλία. Σύμφωνα με την απογραφή του 2011 έχει 1.017 κατοίκους. Απέχει 13 χιλιόμετρα από την Καρδίτσα.

## Ιστορία
Το Καλλιφώνι στα μέσα του 19ου αιώνα αποτελούσε τσιφλίκι του Τούρκου Μουχεδίν Βέη, ενώ παλαιότερα ήταν τσιφλίκι του Αλή Πασά. Το κονάκι του Μπέη βρισκόταν μέσα στο χωριό, κοντά στο Κεφαλόρεμα. Το τσιφλίκι κληρονόμησε ο γιος του Πετριδίν Βέης και μετά τον πρόωρο θάνατό του, η χήρα του, Ναδιρέ, εγκαταστάθηκε στη Λάρισα το 1882. Μετά την αποχώρηση των μουσουλμάνων από τη Θεσσαλία, μέρος του τσιφλικιού αγόρασε ο Δημήτριος Γιαννακόπουλος. Το τσιφλίκι απαλλοτριώθηκε το 1923.

Μετά το 1881, το Καλλιφώνι έγινε έδρα δήμου και δημιουργήθηκε σε αυτό αστυνομικός σταθμός. Κατά τη διάρκεια του ελληνοτουρκικού πολέμου του 1897, στο χωριό κατέφυγε ο Νικόλαος Πλαστήρας, καθώς ξυλοκόπησε ένα τουρκόπουλο ως εκδίκηση στη συμπεριφορά του γιου του Τούρκου διοικητή, σύμφωνα με τον ίδιο, ενώ η προφορική παράδοση στο Καλλιφώνι αναφέρει ότι το είχε σκοτώσει.

### Πληθυσμός
Ακολουθεί η πορεία του πληθυσμού σύμφωνα με τις απογραφές:

### Διοικητικές μεταβολές
Μετά την προσάρτηση του Καλλιφωνίου στην Ελλάδα μαζί με την υπόλοιπη Θεσσαλία το 1881, ορίστηκε το 1883 έδρα του δήμου Καλλιφωνίου, του νομού Τρικάλων. Με το ΦΕΚ 136Α (08/07/1899) ο οικισμός υπάγεται στο νομό Καρδίτσης, μέχρι το 1909, όταν με το ΦΕΚ 282Α - 04/12/1909, υπάγεται πάλι στον νομό Τρικάλων. Ο δήμος Καλλιφωνίου καταργήθηκε το 1912 και το Καλλιφώνι ορίστηκε έδρα ομώνυμης κοινότητας της επαρχίας Καρδίτσας. Το 1944, με το ΦΕΚ 82Α, υπάγεται στον νομό Καρδίτσας. Με το πρόγραμμα Καποδίστριας, η κοινότητα Καλλιφωνίου καταργήθηκε το 1997 και το Καλλιφώνι ορίστηκε έδρα του δήμου Καλλιφωνίου. Με το πρόγραμμα Καλλικράτης, ο δήμος Καλλιφωνίου καταργήθηκε και εντάχθηκε στον δήμο Καρδίτσας.

## Αξιοθέατα
Τρία χιλιόμετρα βόρεια του χωριού βρίσκεται η μονή της Παναγίας Φανερωμένης. Η μονή κτίστηκε στις αρχές του 19ου αιώνα για τη φύλαξη της εικόνας της Παναγίας της Φανερωμένης. Η μονή εορτάζει στις 23 Αυγούστου.

## Πολιτισμός
Εκτός από τον εορτασμό της μονής της Παναγίας Φανερωμένης τις 23 Αυγούστου, στο χωριό λαμβάνουν χώρα παραδοσιακοί χώροι το Πάσχα και ανήμερα των Χριστουγέννων, το αποκριάτικο έθιμο των Ρογκατσαρίων και κάθε δύο χρόνια γίνεται αναβίωση παραδοσιακού καραγκούνικου γάμου.

## Παραπομπές


Κατηγορία:Χωριά της περιφερειακής ενότητας Καρδίτσας
Κατηγορία:Δήμος Καρδίτσας
Ίνγκο Μπάντινγκ

Ο **Ίνγκο Μπάντινγκ** (*[[γερμανικά]]: Ingo Buding*), (Λοβρίν, Ρουμανία, 9 Ιανουαρίου 1942 - Μπάντολ, Γαλλία, 13 Μαρτίου 2003), είναι Δυτικογερμανός πρώην πρωταθλητής και ολυμπιονίκης της αντισφαίρισης. Αδελφές του ήταν οι, επίσης πρωταθλήτριες της αντισφαίρισης, Έντα Μπάντινγκ και Ίσλε Μπάντινγκ.

Ο Μπάντινγκ έφτασε στους προημιτελικούς του Ρολάν Γκαρός το 1965 και κέρδισε τον τίτλο των στο απλό των τζούνιορς το 1959 και το 1960. Στο 1968 πήρε μέρος για την Δυτική Γερμανία στους Ολυμπιακούς αγώνες του 1968 στο Μεξικό όπου έχασε στον τελικό του απλού από τον Ραφαέλ Οσούνα, δεύτερος ήταν και στο μεικτό με συμπαίκτρια την Αμερικανίδα Τζέιν Μπάρτοουις. 

Στο κύπελλο Ντέιβις συμμετείχε με την Δυτική Γερμανία από το 1961 έως το 1970 σε εννέα διοργανώσεις με ρεκόρ 36 νίκες και 16 ήττες. Με την εθνική κατέκτησε το κύπελλο του 1970 νικώντας στον τελικό την ΕΣΣΔ.

## Παραπομπές

Κατηγορία:Δυτικογερμανοί αθλητές της αντισφαίρισης
Κατηγορία:Γερμανοί Ολυμπιονίκες
Tucker & Dale vs. Evil

Το ***Tucker & Dale vs. Evil*** είναι μία Αμερικανοκαναδική κωμική ταινία τρόμου, του 2010, σε σκηνοθεσία Ιλάι Κρεγκ. Το σενάριο γράφτηκε από τον ίδιο τον σκηνοθέτη, σε συνεργασία με τον Μόργκαν Γιούργκενσον. Πρωταγωνιστούν οι Άλαν Τούντικ, Τάιλερ Λαμπίν, Κατρίνα Μπόουντεν και Τζέσι Μος. Η πλοκή της ταινίας περιστρέφεται γύρω από τον Tucker και τον Dale, δύο καλοσυνάτους χωριάτες, που όμως λόγω παρουσιαστικού, μία ομάδα κολεγιόπαιδων, θα παρεξηγήσει και θα τους θεωρήσει υπεύθυνους, για διάφορους τραγελαφικούς φόνους. 

Η ταινία έκανε πρεμιέρα το 2010, στο Φεστιβάλ Κινηματογράφου Σάντανς, ενώ αργότερα κυκλοφόρησε και στις ΗΠΑ, σε περιορισμένη κυκλοφορία. Η ταινία δεν είχε επιτυχημένες εισπράξεις, καθώς δεν κατάφερε οριακά να ξεπεράσει το budget της, ωστόσο, οι κριτικές που δέχτηκε ήταν θετικές, ενώ πλέον θεωρείται μία από τις καλές κωμικές ταινίες τρόμου. 

## Παραπομπές


## Εξωτερικοί σύνδεσμοι
* 
* 
* 
* 

Κατηγορία:Ταινίες του 2010
Κατηγορία:Αγγλόφωνες ταινίες
Κατηγορία:Καναδικές ταινίες
Κατηγορία:Καναδικές κωμικές ταινίες
Κατηγορία:Καναδικές ταινίες τρόμου
Κατηγορία:Αμερικανικές ταινίες της δεκαετίας 2010
Κατηγορία:Αμερικανικές κωμικές ταινίες τρόμου
Κρίστιαν Κούνκε

Ο **Κρίστιαν Κούνκε** (*[[γερμανικά]]: Christian Kuhnke*), γεννημένος στις 14 Απριλίου 1939, είναι Δυτικογερμανός πρώην πρωταθλητής της αντισφαίρισης. Ήταν Νο 8 στον κόσμο για το 1964.

Στο κύπελλο Ντέιβις συμμετείχε με την Δυτική Γερμανία από το 1960 έως το 1972 σε 10 διοργανώσεις με ρεκόρ 51 νίκες και 23 ήττες. Με την εθνική κατέκτησε το κύπελλο του 1970 νικώντας στον τελικό την ΕΣΣΔ.

Μεγαλύτερη επιτυχία του ο τελικός του διπλού στο Ρολάν Γκαρός το 1962 με συμπαίκτη τον Βίλχελμ Μπούνγκερτ.

## Παραπομπές

Κατηγορία:Δυτικογερμανοί αθλητές της αντισφαίρισης
Under the Sea

Το **Under the Sea** είναι ένα τραγούδι σε μουσική Άλαν Μένκεν και σε στίχους Χάουαρντ Άσμαν, το οποίο συμπεριλήφθηκε στο soundtrack της ταινίας της Disney, *[[Η Μικρή Γοργόνα (ταινία, 1989)|Η Μικρή Γοργόνα]]* (1989). Το κομμάτι είναι βασισμένο ελαφρώς στο τραγούδι *The Beautiful Briny*, από την ταινία της Disney, *[[Μάγισσες και Σκουπόξυλα]]* (1971). Το τραγούδι ερμηνεύτηκε πρώτη φορά από τον Σάμουελ Ε. Ράιτ. Το τραγούδι πλέον είναι ένα από τα πιο δημοφιλή της Disney, ενώ είχε κερδίσει και Όσκαρ Καλύτερου Πρωτότυπου Τραγουδιού, καθώς και Grammy, στην κατηγορία Best Song Written for Visual Media.

Το τραγούδι αποτελεί μία προτροπή του κάβουρα Sebastian προς την Ariel, η οποία θέλει να ζήσει κάποια μέρα σαν άνθρωπος, ενώ αυτός την προτρέπει ότι κάτω από τη θάλασσα είναι το σπίτι της και ότι είναι πολύ καλύτερα εδώ κάτω, παρά πάνω από την επιφάνεια.  Παρόλα αυτά, οι προτροπές του, δεν εισακούονται, αφού η Ariel, φεύγει πριν την ολοκλήρωση του κομματιού, ώστε να βρει τον αγαπημένο της πρίγκιπα.

## Παραπομπές


## Εξωτερικοί σύνδεσμοι
*  (on Disney's official channel)

Κατηγορία:Τραγούδια του 1989
Κατηγορία:Τραγούδια βραβευμένα με Όσκαρ Καλύτερου Πρωτότυπου Τραγουδιού
Κατηγορία:Τραγούδια Αναγέννησης της Disney
Κατηγορία:Τραγούδια βραβευμένα με Χρυσή Σφαίρα Καλύτερου Πρωτότυπου Τραγουδιού
Όσκαρ Κρόιτσερ

Ο **Όσκαρ Κρόιτσερ** (γερμανικά: *Oscar Kreuzer*), (Φραγκφούρτη, 14 Ιουνίου 1887 - Βισμπάντεν, 3 Μαΐου 1968), ήταν Γερμανός πρώην πρωταθλητής του ράγμπυ και της αντισφαίρισης.

## Βιογραφία
Ο Κρόιτσερ έπαιξε για τη Γερμανία στους Ολυμπιακούς αγώνες του 1908 και στους Ολυμπιακούς αγώνες του 1912 στη Στοκχόλμη, όπου κέρδισε χάλκινο μετάλλιο στο απλό. Το 1912, έφτασε επίσης στον τελικό στο παγκόσμιο πρωτάθλημα σε σκληρό γήπεδο στο Παρίσι που έχασε από τον συμπατριώτη του Ότο Φρόιτζχαϊμ. Στο Γουίμπλεντον, έφτασε στο καλύτερο αποτέλεσμα του το 1913 στα ημιτελικά.

Εκτός από την αντισφαίριση διακρίθηκε επίσης στο ράγκμπι όπου κέρδισε το γερμανικό πρωτάθλημα με το σύλλογό του *SC 1880 Φρανκφούρτη* το 1910, και έπαιξε πολλούς αγώνες για τη Γερμανία. 

Στα τέλη Ιουλίου 1914 έπαιξε τον ημιτελικό του κυπέλλου Ντέιβις στο Πίτσμπουργκ ενάντια στην Αυστραλασία. Όταν και ξέσπασε ο Α΄Παγκόσμιος πόλεμος, επιστρέφοντας στη Γερμανία τους σταμάτησε στο Γιβραλτάρ βρετανικό πολεμικό πλοίο όπου συνελήφθησαν και τοποθετήθηκαν σε φυλακή στο Γιβραλτάρ για αρκετούς μήνες πριν αποσταλούν σε στρατόπεδα κράτησης στην Αγγλία. Ο Κρόιτσερ κρατήθηκε σε στρατόπεδο στο Λιντς μέχρι το τέλος του πολέμου το 1918.

Το 1920 κέρδισε το διεθνές γερμανικό πρωτάθλημα στο Αμβούργο. Ήταν Νο 8 στον κόσμο για το 1920.

## Παραπομπές

Κατηγορία:Γερμανοί αθλητές της αντισφαίρισης
Κατηγορία:Γερμανοί Ολυμπιονίκες
Κατηγορία:Γερμανοί αθλητές του Ράγκμπι
Αλκανάδρε (ποταμός)

Ο **Αλκανάδρε** (ισπανικά: *Río Alcanadre*) είναι ένα ποτάμι στη βόρεια Ισπανία, παραπόταμος του ποταμού Σίνκα, που διασχίζει την επαρχία της Ουέσκας. Ο Αλκανάδρε πηγάζει στην Οροσειρά της Galardón και καταλήγει στο Σίνκα κοντά στον οικισμό του Ballobar.

Τρέχει από το βορρά προς το νότο διασχίζοντας το Φυσικό πάρκο της οροσειράς και των φαραγγιών της Γουάρα στην ομώνυμη οροσειρά*,* διαμορφώνοντας στο πέρασμά του μερικές βαθιές ρεματιές, φαράγγια και χαράδρες, τα οποία χαίρουν ιδιαίτερης εκτίμησης από τους λάτρεις του σπορ της κατάβασης φαραγγιών, τόσο των Ισπανών όσο και άλλων από διάφορες χώρες της Ευρώπης. Το τμήμα του ποταμού Αλκανάδρε που κατέρχεται μεταξύ των περιοχών Bara και Bierge, χωρίζεται αθλητικά σε τέσσερις διαφορετικές διαδρομές, οι οποίες ονομάζονται: Gorgas Negras, Barrasil, Άνω Peonera  και Κάτω Peonera. Νοτιότερα, αλλάζει κατεύθυνση προς τα ανατολικά και νοτιοδυτικά έως τις εκβολές του στον Σίνκα.

Οι κυριότεροι παραπόταμοι είναι τα ποτάμια  Barranco de Mascún και Isuala που ονομάζεται επίσης Balcés εξ' αριστερών, και Formiga, Guatizalema και Flumen από τα δεξιά.
κέντρο|μικρογραφία|Ερείπια του φράγματος και του μύλου δίπλα στη γέφυρα της Famiñosa.|275x275εσ
κέντρο|μικρογραφία|Πέρασμα από πλάκες κοντά στη τοποθεσία Morrano|303x303εσ

Κατηγορία:Ποταμοί της Ισπανίας
Χοσέ Μπενίτο δε Τσουριγέρα

Ο **Χοσέ Μπενίτο δε Τσουριγέρα** (José Benito de Churriguera, Μαδρίτη 1665-1725) ήταν Ισπανός αρχιτέκτονας και καλλιτέχνης.

## Βιογραφία και έργο
Γόνος Καταλανού καλλιτέχνη από τη Βαρκελώνη, ο Τσουριγέρα μεγάλωσε στη Μαδρίτη και από το 1690 εντάχθηκε στην αυλή του μονάρχη Κάρολου Β΄. Με την δυναστική μεταβολή και τον ερχομό του Φίλιππου Ε΄ παραγκωνίστηκε. Ωστόσο, μεταξύ 1709 και 1713 ορίστηκε από τον επιχειρηματία Χουάν ντε Γκογιενέτσε επικεφαλής πολεοδόμος και αρχιτέκτονας του Νουέβο Μπαθτάν όπου εφάρμοσε ένα αρκετά ύφος αρκετά επηρεασμένο από τον Χουάν ντε Ερέρα. Πέραν τούτου, ο Τσουριγέρα είναι γνωστό για τα, μπαρόκ ρυθμού, ντοσάλε που φιλοξενούνται σε εκκλησίες όπως τον καθεδρικό της Σεγόβια. Εντάσσεται όπως και υπόλοιπα μέλη της οικογένειάς του στο λεγόμενο μπαρόκ τσουριγερέσκο που είχε ευρύτερη απήχηση στις ισπανικές κτήσεις στην Αμερική.

## Παραπομπές


Κατηγορία:Ισπανοί αρχιτέκτονες
Κατηγορία:Αρχιτέκτονες του Μπαρόκ
Πέδρο δε Ριβέρα

Ο **Πέδρο δε Ριβέρα** (Pedro de Ribera, Μαδρίτη, 1681 - 1742) ήταν Ισπανός αρχιτέκτονας του Μπαρόκ.

## Βιογραφία και έργο
Υπήρξε μαθητής του Χοσέ Μπενίτο δε Τσουριγέρα· ακολουθώντας το ύφος του πραγματοποίησε πολλά έργα που θεωρούνται η αποθέωση του ύστερου Μπαρόκ στη Μαδρίτη ενώ έφερε εις πέρας σημαντικά έργα πολεοδομίας στην πρωτεύουσα. Εργάστηκε υπό τον δάσκαλό του και τον έτερο αρχιτέκτονα της ισπανικής αυλής Τεοδόρο Αρδεμάνς και σταδιακά αναδείχθηκε σε εξέχοντας αρχιτέκτονα της Μαδρίτης υπό την προστασία ευγενών όπως ο Μαρκήσιος του Μπαδίγιο. Έργα του αποτέλεσαν μεταξύ άλλων, η πύλη του Αγίου Βικεντίου, ο στρατώνας στο Κόντε Ντούκε, το σημερινό Μουσείο της Ιστορίας Μαδρίτης και η γέφυρα του Τολέδο στον Μανθανάρες ενώ υπήρξε ένας από τους υποψήφιους για την εκτέλεση των έργων του νέου βουρβωνικού ανακτόρου της Μαδρίτης, θέση που έχασε από τον Φιλίπο Γιουβάρα.

Αναφορικά με τη Μαδρίτη, υπήρξε ένας από τους πρώτους πολεοδόμους που σχεδίασε τη μελλοντική επέκταση της πόλης πέραν του Μανθανάρες.

## Παραπομπές


Κατηγορία:Ισπανοί αρχιτέκτονες
Κατηγορία:Αρχιτέκτονες του Μπαρόκ
Παλαιοχώρι Σίμου Αιτωλοακαρνανίας

Το **Παλαιοχώρι** Σίμου είναι οικισμός της Ναυπακτίας στην Περιφερειακή Ενότητα Αιτωλοακαρνανίας.

## Γενικά στοιχεία
Το Παλαιοχώρι βρίσκεται σε υψόμετρο 680 μέτρων, βόρεια της Ναυπάκτου σε απόσταση περίπου 35 χλμ., επάνω στην επαρχιακή οδό Θέρμου - Λουτρά Στάχτης - Σίμου ενώ απέχει 7 χλμ. νοτιοανατολικά από τον Σίμο. Το χωριό αναγνωρίστηκε ως οικισμός το 1940 και προσαρτήθηκε στην τότε κοινότητα Σίμου. Σύμφωνα με το σχέδιο “Καποδίστριας”, μέχρι το 2010, ανήκε στο Τοπικό Διαμέρισμα Σίμου, του πρώην Δήμου Πυλλήνης του Νομού Αιτωλίας και Ακαρνανίας.Σύμφωνα με την εφαρμογή του προγράμματος Καλλικράτης, μαζί με τον Σίμο και το Κάμπο συναποτελούν την Τοπική Κοινότητα Σίμου που ανήκει στη Δημοτική Ενότητα Πυλλήνης του Δήμου Ναυπακτίας και ο πληθυσμός της, σύμφωνα με την απογραφή του 2011, είναι 7 κάτοικοι.

### Απογραφές πληθυσμού

## Σημείωση
Στην Αιτωλοακαρνανία αλλά στον Δήμο Αγρινίου υπάρχει ο συνώνυμος οικισμός Παλαιοχώρι Καψοράχης.

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Ναυπακτίας
Φρίντριχ Βίλχελμ Ραχ

Ο **Φρίντριχ Βίλχελμ Ραχ** (*[[γερμανικά]]: Friedrich Wilhelm "Fieten" Rahe*), (16 Απριλίου 1888 - 18 Φεβρουαρίου 1949), ήταν Γερμανός πρώην πρωταθλητής του χόκεϊ επί χόρτου και της αντισφαίρισης.

Ο Ραχ γεννήθηκε στο Ροστόκ στις 16 Απριλίου 1888 και μεγάλωσε στην οικογενειακή κατοικία στην οδό Kröpeliner Straße 37. Παππούς του ήταν ο επιχειρηματίας Φρίντριχ Ρέχμαν είχε ιδρύσει μια εταιρεία χονδρικού εμπορίου τροφίμων. Ο Ρεχμάν είχε τρεις κόρες από τις οποίες η μεγαλύτερη Έμα είχε παντρευτεί τον επιχειρηματία Έντουαρντ Ραχ, αυτοί ήταν οι γονείς του. Ο πλούτος της οικογένειάς του έδωσε τη δυνατότητα να επικεντρωθεί σε δραστηριότητες αναψυχής όπως η αντισφαίριση ή η οδήγηση ακριβών αυτοκινήτων. 

Σε ηλικία 15 ετών, έλαβε μέρος στα γερμανικά πρωταθλήματα αντισφαίρισης αλλά έχασε τον πρώτο του αγώνα. Το 1906, στο γερμανικό διεθνές ανοιχτό πρωτάθλημα πήγε καλύτερα, κερδίζοντας 5 παιχνίδια. Αργότερα ήταν φιναλίστ το 1909 και πάλι το 1922, δεν κατάφερε ποτέ να το κερδίσει. Ωστόσο, κέρδισε δύο γερμανικά πρωταθλήματα το 1908 και το 1913.

Ο Ραχ πήρε μέρος στους Ολυμπιακούς Αγώνες του 1908 στο απλό και στο διπλό με συμπαίκτη τον Όσκαρ Κρόιτσερ, έχασε και στους δύο αγώνες στον πρώτο γύρο. Στους ίδιους αγώνες συμμετείχε και στο χόκεϊ όπου η Γερμανία πέτυχε μία νίκη και τερμάτισε στην πέμπτη θέση.

Το 1913 ήταν φιναλίστ στο Γουίμπλεντον χάνοντας στον τελικό του διπλού με συμπαίκτη τον Χάινριχ Κλάινσροτ. Έφτασε στα ημιτελικά στο απλό του Γουίμπλεντον το 1909 και στα ημιτελικά το 1911 και το 1912. Το 1913 έπαιξε στο κύπελλο Ντέιβις μαζί με τον Κλάινσροτ, η γερμανική ομάδα έφτασε στα ημιτελικά πριν χάσει από τις ΗΠΑ. 

Κατά την έναρξη του Α΄παγκοσμίου πολέμου, ο Ράχ εντάχθηκε στο γερμανικό στρατό και σαν υπολοχαγός επιβραβεύθηκε με την 1η τάξη του Σιδηρού Σταυρού στις αρχές του 1915. Στις 11 Αυγούστου 1915 παντρεύτηκε την Erna Kribben, αδελφή του τενίστας Curt Kribben. Η κόρη τους Γκιζέλα γεννήθηκε το 1917.

Το 1916 ο Ραχ πήγε στη Σόφια, όπου έμεινε μέχρι το τέλος του πολέμου. Στη συνέχεια, άνοιξε μια γκαλερί τέχνης στο Βερολίνο. Παντρεύτηκε για δεύτερη φορά, τη Liesel Witte, την κόρη ενός βιομηχάνου χημικών. Αφού η Διεθνής ομοσπονδία αντισφαίρισης είχε αναστείλει την απαγόρευση των Γερμανών παικτών για τα διεθνή τουρνουά το 1926, ο Ραχ έπαιξε έναν αγώνα στη γερμανική ομάδα στο κύπελλο Ντέιβις του 1927.

Η τελευταία εμφάνιση του ήταν στο γερμανικό πρωτάθλημα του 1941, όπου έφτασε στον τελικό, αλλά έχασε από τον Max Hopfenheit. Πέθανε λίγα χρόνια αργότερα, το 1949, και θάφτηκε στο νεκροταφείο στο Ροστόκ το οποίο βρισκόταν τότε στη ζώνη κατοχής της Σοβιετικής Ένωσης. Η εταιρεία τροφίμων της οικογένειας αργότερα εθνικοποιήθηκε από το κυβερνών Κόμμα Σοσιαλιστικής Ενότητας.

## Παραπομπές


## Εξωτερικοί σύνδεσμοι
* 

Κατηγορία:Γερμανοί αθλητές της αντισφαίρισης
Κατηγορία:Γερμανοί αθλητές του Χόκεϊ επί χόρτου
Κριστομπάλ ντε Ακούνια

Ο **Κριστομπάλ ντε Ακούνια** (ισπ: *Cristóbal Diatristán de Acuña*, 1597 - 1675/1676) ήταν Ισπανός ιησουίτης, εξερευνητής και συγγραφέας.

## Βιογραφία
Γεννήθηκε το 1597 στο Μπούργος της Ισπανίας. Το 1612 έγινε δεκτός στο μοναχικό τάγμα των Ιησουιτών και αργότερα συνόδευσε ως ιεραπόστολος διάφορες ισπανικές εξερευνητικές αποστολές στο Περού και τη Χιλή, ενώ έγινε ρέκτορας στο κολλέγιο της πόλης Κένκα (στο σημερινό Εκουαδόρ). Την περίοδο 1639 - 1640 συμμετείχε στην αποστολή του Πορτογάλου Πέντρο Τεϊσέιρα, που διεξήγαγε έρευνες στους ποταμούς Νάπο και Αμαζόνιο, δημοσιεύοντας το επόμενο έτος (1641) τις εντυπώσεις του στο βιβλίο «Νέα ανακάλυψη του μεγάλου ποταμού των Αμαζόνων» (ισπ: *Nuevo descubrimiento del gran rio de las Amazonas*). Το συγκεκριμένο βιβλίο, παρά το γεγονός πως αντιμετωπίστηκε με επιφυλάξεις από τον βασιλιά της Ισπανίας, Φίλιππο Δ΄, μεταφράστηκε ήδη από τα τέλη του 17ου αιώνα, πρώτα στα γαλλικά (1682) και έπειτα στα αγγλικά (1698).

Μετά την επιστροφή του στην Ευρώπη, διετέλεσε επίτροπος του τάγματος στη Ρώμη και ιεροεξεταστής στη Μαδρίτη. Αργότερα πραγματοποίησε νέο ταξίδι στη Νότια Αμερική όπου και απεβίωσε, κατά πάσα πιθανότητα λίγο μετά το 1675.

## Παραπομπές


Κατηγορία:Ιησουίτες
Κατηγορία:Ισπανοί εξερευνητές
Κατηγορία:Ισπανοί συγγραφείς
Κατηγορία:Ιεροεξεταστές
Χρυσόστομος Πιπιλιάγκας

Ο **Χρυσόστομος Πιπιλιάγκας** (1899 - 31 Οκτωβρίου 1982) ήταν Έλληνας πολιτικός. Χρημάτισε νομάρχης επί Κατοχής και ως βουλευτής Κοζάνης.

## Βιογραφία
Γεννήθηκε το 1899 στη Βλάστη Κοζάνης, γιος του Γεωργίου Πιπιλιάγκα. Υπηρέτησε ως διοικητικός υπάλληλος στη Μακεδονία. Διορίστηκε Νομάρχης Τρικάλων για πρώτη φορά το 1932 και έπειτα ξανά τον Φεβρουάριο του 1933 και επί Κατοχής.  Ήταν καθοδηγητής των ταγμάτων ασφαλείας (ΕΑΣΑΔ) Θεσσαλίας, και αποσύρθηκε μαζί με τα γερμανικά στρατεύματα από τα Τρίκαλα.  Ήταν επίσης κατοχικός νομάρχης και στη Λάρισα.  Συνελήφθη από τον ΕΛΑΣ σε επιχείρηση στη Μακεδονία και δικάστηκε για δωσιλογισμό, κατηγορία για την οποία κρίθηκε αθώος.

Εξελέγη βουλευτής Κοζάνης στις εκλογές του 1946 , με το Κόμμα Εθνικών Φιλελευθέρων, λαμβάνοντας 5.646 ψήφους.
Απεβίωσε το φθινόπωρο του 1982 και κηδεύτηκε την 1η Νοεμβρίου από τον ιερό ναό Αγίων Κωνσταντίνου και Ελένης στο νεκροταφείο Ζωγράφου. Από τον γάμο του απέκτησε μία κόρη και έναν γιο.

## Παραπομπές


Κατηγορία:Βουλευτές Κοζάνης
Κατηγορία:Βουλευτές εκλεγμένοι με το Κόμμα των Εθνικών Φιλελευθέρων
Κατηγορία:Νομάρχες Λάρισας
Κατηγορία:Νομάρχες Τρικάλων
Βέλιουρας

Ο **βέλιουρας** (επιστ. ονόμ.: *Σόργος ο Χαλέπιος*) είναι φυτό ενδημικό της Μεσογείου, αλλά έχει εξαπλωθεί σε όλη την Ευρώπη και τη Μέση Ανατολή. Το φυτό έχει εισαχθεί σε όλες τις ηπείρους εκτός της Ανταρκτικής. Αναπαράγεται με παραφυάδες και σπόρους.

Ο βέλιουρας χρησιμοποιείται ως ζωοτροφή και ως προστασία από τη διάβρωση εδαφών. Συχνά όμως, θεωρείται ζιζάνιο, λόγω του ότι:

*Το ξερό φύλλωμά του από την παγωνιά ή το ζεστό/ξηρό καιρό μπορεί ναι περιέχει αρκετές ποσότητες κυανιούχου υδρογόνου, ώστε να σκοτώσει  βοοειδή και άλογα αν καταναλωθεί σε ποσότητα.
*Το φύλλωμα μπορεί να προκαλέσει «φούσκωμα» σε τέτοια φυτοφάγα ζώα από τη συσσώρευση υπερβολικών νιτρικών αλάτων. Γενικώς πάντως, είναι βρώσιμο για τα ζώα.
*Αυξάνεται και εξαπλώνεται τόσο γρήγορα, που μπορεί να «πνίξει» καλλιέργειες.

Αυτό το είδος εμφανίζεται σε καλλιεργούμενα ή εγκαταλελειμμένα χωράφια, βοσκότοπους, δασικές άκρες και κατά μήκος χειμάρρων. Ευδοκιμεί σε ανοιχτό, πλούσιο, υπέδαφος, ιδιαίτερα σε καλλιεργούμενα χωράφια. Ο βέλιουρας είναι ανθεκτικός στα κοινά ζιζανιοκτόνα και θεωρείται ότι είναι ένα από τα δέκα χειρότερα ζιζάνια στον κόσμο.

## Πηγές
*GAIApedia

Κατηγορία:Δημητριακά
Κατηγορία:Ποοειδή
Κατηγορία:Μεσογειακή χλωρίδα
Κατηγορία:Αμυλούχοι καρποί
Κατηγορία:Φυτά εισβολείς
Καρλ Φρέντερικ Βάντελ

thumb|305px|Χάρτης της δανικής εξερευνητικής αποστολής ''"Ingolf Expedition"'' της οποίας ηγήθηκε ο Καρλ Φρέντερικ Βάντελ.
Ο **Καρλ Φρέντερικ Βάντελ** (**, 15 Αυγούστου 1843 – 21 Απριλίου 1930) ήταν Δανός αξιωματικός του πολεμικού ναυτικού και εξερευνητής των πολικών περιοχών. Μεγάλο μέρος της εξερεύνησής του επικεντρώθηκε στην υδρογράφηση των θαλάσσιων περιοχών ανοιχτά της Δανίας και της Νορβηγίας, με έμφαση στις ακτές της Γροιλανδίας. Διετέλεσε αξιωματικός του δανικού πολεμικού ναυτικού από το 1863, υποπλοίαρχος από το 1892, υποναύαρχος από το 1899 και αντιναύαρχος από το 1905. Αποσύρθηκε από την ενεργό υπηρεσία το 1911.

## Βιογραφικά στοιχεία
Το 1864, υπηρέτησε στη σκούνα *" HDMS Absalon"* στη Βαλτική και το διάστημα 1865-67 συμμετείχε στη γαλλική εξευρηνητική αποστολή στο Μεξικό. Το διάστημα από το 1876 έως το 1878, ανέλαβε τη ασφάλεια του ταχυδρομικού πλοίου που εξυπηρετούσε την αλληλογραφία με την Ισλανδία, ενώ το 1880, συμμετείχε σε αμερικανική ωκεανογραφική αποστολή. Το διάστημα 1881 έως το 1886, υπήρξε επικεφαλής της γραμματείας του Υπουργείο Ναυτιλείας, το διάστημα από το 1886 έως το 1888, επικεφαλής των θαλάσσιων ερευνών στα ύδατα της Δανίας και από το 1889 έως το 1898 διευθυντής του αρχείου ναυτικών χαρτών. Το 1890 διορίστηκε πρόεδρος της επιτροπής για την έρευνα των δανικών χωρικών υδάτων και το 1895 πρόεδρος της επιτροπής γεωλογικών και γεωγραφικών μελετών στη Γροιλανδία. Το διάστημα από το 1901 έως το 1908, διατέλεσε μέλος της επιτροπής άμυνας, ενώ μετά τη συνταξιοδότησή του, από το 1914 έως το 1927, διετέλεσε πρόεδρος της *Βασιλικής Δανικής Γεωγραφικής Εταιρείας*.

Υπήρξε κυβερνήτης σε πολλά πλοία του δανικού πολεμικού ναυτικού, μεταξύ αυτών του θωρακοβάρις *"Helgoland"*, από το 1884 έως το 1897 επικεφαλής της εξερευνητικής αποστολής *"Ingolf"* στη Γροιλανδία, και το 1898 ως διοικητής της φρεγάτας *"Fyn"* στη Μεσόγειο.

## Απόδοση τιμών
Η θάλασσα μεταξύ της Γροιλανδίας και του αρχιπελάγους Σβάλμπαρντ ονομάστηκε προς τιμήν του, όπως επίσης ένα ομώνυμο ακρωτήρι, καθώς επίσης και το νουνατάκ Βάντελ στη δυτική Γροιλανδία φέρει το όνομά του.

## Εργογραφία
**Maritime Warfare in the Danish and Norwegian waters 1807-14* (1915), 
**Danmark og Barbareskerne 1746-1845* (1919), 
**Nogle Livserindringer* (1923)
**The Danish Commerce attempt in the Orient in the eighteenth century*. (1927).

## Παραπομπές


## Εξωτερικοί σύνδεσμοι
*The Danish Ingolf-Expedition - Internet Archive

Κατηγορία:Δανοί εξερευνητές
Κατηγορία:Δανοί στρατιωτικοί
Κατηγορία:Πολεμικό ναυτικό της Δανίας